stanford-oval/wikipedia huggingface dataset:
Robin (sarjakuvahahmo)
Robin-hahmoja > Tim Drake

Tim Drakesta tuli kolmas Robinin viitan perijä, joka esiteltiin aluksi Tim Drakena Batman sarjakuvan numerossa 436, vuonna 1989 ja Robinina samana vuonna Batman sarjakuvan numerossa 442. Vasta tapetun Toddin jälkeen DC ei ollut varma, pitäisikö heidän esitellä uusi Robin. Lopulta Dennis O’Neil päätti luoda uuden Robinin, Tim Draken, joka oli seurannut Batmanin ja Robinin seikkailuja ensimmäisen Robinin Dick Graysonin ajoista lähtien. Hän toivoi itsekin olevan jonain päivänä maailman suurin etsivä, kuten Batman, joka puolestaan piti Draken tavoitetta mahdollisena. Huolimatta hyvistä etsijän taidoista Draken kamppailutaidot eivät olleet yhtä hyviä kuin Dick Graysonin. Tim Drake on myös ensimmäinen Robin jolla on oma nimikkosarjakuvansa, jossa hän taisteli yksin rikollisia vastaan. Hahmo perusti myös uudestaan Teinititaanit ja toimi ryhmänjohtajana vuoteen 2009 asti. Infinite Crisis tarinan myötä Tim Drake muutti asunsa väritystä pelkäksi punaiseksi ja mustaksi kunnioittaen ystäväänsä Teräspoikaa, Kon-Eliä, joka kuoli sarjan aikana. Nykyisin Tim Drake seikkailee nimellä Red Robin, jonka tarinat sijoittuvat Batman R.I.P., Final Crisis ja Battle for the Cowl sarjojen jälkeisiin tapahtumiin, joissa Batman kuoli Darkseidin vuoksi. Drake ei kuitenkaan usko Bruce Waynen olevan kuollut ja jättää Gothamin etsiäkseen hänet ympäri maailmaa. New 52 jatkumossa Tim on tämän ulottuvuuden Teinititaanien perustaja ja seikkailee uudistetussa Red Robin-asussa, jossa on tällä kertaa Batman-tyylisen hupun sijaan Robin-tyylinen maski ja linnun siipiä muistuttava viitta.
Robin-hahmoja > Stephanie Brown

Stephanie Brown eli Spoiler oli Tim Draken pidempiaikaisia tyttöystäviä ja yksi Gothamin suojelijoista. Hänen isänsä Vihjemestari oli yksi Batmanin vastustajista. Tim Draken lopetettua Brownista tuli ensimmäinen naispuolinen Robin, joka sai Batmanilta kuitenkin jo kahden kuukauden jälkeen potkut. Palattuaan Spoileriksi hän sai vahingossa aikaan Gothamissa jengisotia ja kuoli Black Maskin kuulustelussa saamiinsa haavoihin sairaalassa. Myöhemmin paljastui, että hänen kuolemansa oli Leslie Thompkinsin lavastama, joka halusi antaa Batmanille opetuksen lapsien käytöstä sodassaan rikollisuutta vastaan, mikä sai Batmanin katkaisemaan välinsä äitihahmoonsa. Stephanien palattua Gothamiin, Batman-perhe otti hänet avosylein vastaan (ainakin Tim Draken osalta) ja tyttö palasi alkuperäiseen Spoiler-identiteettiinsä. Batmanin oletetun kuoleman jälkeen hänen paras ystävänsä Cassandra Cain luovutti Batgirl-identiteetin hänelle, ennen kuin häipyi Gothamista. DC Comics julkisti Stephanien palaavan sarjakuviin keväällä 2014.
Robin-hahmoja > Damian Wayne

Damian Wayne, Batmanin ja Talia al Ghulin biologinen poika, ryhtyi Robiniksi Battle for the Cowlin viimeisen osan lopussa. Damian toimi Dynaamisena Duona alkuperäisen Robinin Dick Graysonin kanssa, kun tämä ryhtyi Batmaniksi Bruce Waynen oletetun kuoleman jälkeen. Kun Bruce Wayne palasi kuolleista, Damian jatkoi Robinina olemista Brucen seuralaisena, joskin Brucella oli vaikeuksia hyväksyä hemmoteltu ja itsekeskeisen oloinen poikansa Robiniksi. Damian oli kuitenkin kehittynyt huimasti Graysonin suojeluksessa isänsä kuolemaa edeltäneistä ajoista. Damian toimi Robinina 2013 saakka, kunnes sai surmansa Heretic-nimisen olennon toimesta. Batman onnistui myöhemmin herättämään Damianin takaisin henkiin punaisen kristallin avulla. Damian tunnettiin hyvin eläinrakkaana ja hänellä oli koira nimeltä Titus, kissa nimeltä Alfred (Waynejen palvelijan mukaan) ja teurastamosta pelastamansa lehmä Bat-Cow eli Lepakkolehmä.
Robin-hahmoja > Sarjakuvajatkumon ulkopuolelta

Carrie Kelley, naispuolinen Robin esiintyi Frank Millerin kirjoittamissa Batman: Yön ritari, Batman: Yön ritari iskee jälleen ja Batman: Yön ritari III: Herrakansa -tarinoissa.
Dexter Dent, Harvey Dentin poika ryhtyi Robiniksi ja Thomas Waynen apulaiseksi Flashpoint Beyond tarinan kuudennessa osassa.
Robinia näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1966–1968 1977–1978 2002 | Burt Ward | Batman The New Adventures of Batman Simpsonit | Batman |  |
| 1973 1978 1984–1985 | Casey Kasem | Superystävät Superystävät Super Friends: The Legendary Super Powers Show The Super Powers Team: Galactic Guardians |  |  |
| 1992–1995 1998 | Loren Lester | Batman | Batman ja Pakkasherra |  |
| 1995 1997 | Chris O’Donnell |  | Batman Forever Batman & Robin |  |
| 1997–2000 | Mathew Valencia | The New Batman Adventures Teräsmies | Batman of the Future: Return of the Joker |  |
| 1998 | Brianne Siddall | The New Batman Adventures |  |  |
| 2003 | Eli Marienthal |  | Batman: Salaperäinen Batwoman |  |
| 2003–2006 | Scott Menville | Teen Titans | Teen Titans: Trouble in Tokyo | Batman: Rise of Sin Tzu Teen Titans |
| 2006–2008 | Evan Sabara | The Batman |  |  |
| 2008 | Shane Haboucha |  | Oikeuden Puolustajat: Uusi rintama |  |
| 2008 | James Arnold Taylor |  |  | Lego Batman: The Video Game |
| 2009–2010 | Crawford Wilson | Batman – pelottomat |  | Batman: The Brave and the Bold – The Videogame |
| 2009–2011 | Jeremy Shada | Batman – pelottomat |  |  |
| 2010 | Alexander Martella |  | Batman: Under the Red Hood |  |
| 2010 | Vincent Martella |  | Batman: Under the Red Hood |  |
| 2010–2012 | Jesse McCartney | Young Justice |  |  |
| 2011 | Wil Wheaton |  |  | DC Universe Online |
| 2011 | Grey DeLisle | Batman – pelottomat |  |  |
| 2011 | Jason Marsden | Batman – pelottomat |  |  |
Tarja Huuskonen

Tarja Huuskonen (o.s. Huttunen, s. 3. tammikuuta 1965) on konnevetinen laulaja-evankelista.
Syntyperältään Huuskonen on Sonkarin-Korhosen kylän Huttusia, joka on eräs Vesannon musiikkisuvuista .
Hän aloitti laulamisen 3-vuotiaana ja 9-vuotiaana oli ensimmäinen julkinen esiintyminen Vesanto-viikolla Eläkeliiton kesäjuhlilla.
Hän on opiskellut Helsingin Sibelius-lukiossa muun muassa klassista laulua Sibelius-Akatemian opettajan Hjördis Hymanderin johdolla. Lukuvuonna 1986–1987 hän toimi Vesannon kansalaisopiston laulupiirin Tupalaulajat esilaulajana. Vuosina 1986–1988 hän oli Olavi (sittemmin Oki) Huuskosen tanssiorkesterin solistina tehden keikkoja Keski-Suomessa ja Savossa.
Vuodesta 1992 lähtien hän on esittänyt hengellistä musiikkia eri seurakunnissa. Hän on saanut vuonna 2005 Vapaakirkon suosituskirjan toimia seurakunnan valtuutettuna evankelistana.
Vuosina 2009–2012 Tarja Huuskonen kiersi Nainen kaivolla -projektin kanssa eri seurakunnissa. Ohjelmaan sisältyi runoja ja lauluja sekä hänen kirjoittamansa monologi.
Tarja Huuskonen on julkaissut seuraavat äänitteet:
1994 ”Mä luulin kaikki on turhaa” (omakustannekasetti)
2013 ”Nyt sen ymmärrän” (CD, tuottajana Oy Noice Light Ltd)
Lisäksi hän esiintyy Konneveden joululevyllä ”Joulurauhaa” (2013)  (CD, tuottajana Oy Noice Light Ltd).
São Rafael (1898)

| São Rafael |
| --- | --- |
 São Rafael

Aluksen vaiheet
Rakentaja:  Le Havre
Laskettu vesille:  5. heinäkuuta 1898
Poistui palveluskäytöstä:  1924
Tekniset tiedot
Uppouma:  1 771 t
Pituus:  73,78 m
Leveys:  10,82 m
Syväys:  4,34 m
Koneteho:  4 000 ihp
Nopeus:  17,5 solmua
Miehistöä:  242
Aseistus
Aseistus:  2 x 5,9"/45 tykkiä 4 x 4,7"/45 tykkiä 8 x 3 naulan tykkiä 2 x 1 naulan tykkiä 1 x 14" torpedoputkea
São Rafael oli Portugalin laivaston vuonna 1898 vesillelaskettu São Gabriel -luokan panssarikansiristeilijä.
Valmistus

Alus tilattiin Ranskasta Le Havren telakalta. Alus laskettiin vesille 5. heinäkuuta 1898.
Palvelus

Alus tulitti kolmipäiväisen Lissabonin kapinan aikana lokakuussa 1910 risteilijöiden Dom Carlos I ja Adamastorin kanssa Lissabonissa olleita kuningasmielisiä joukkoja. Portugalin ensimmäinen tasavalta julistettiin 5. lokakuuta kuninkaan paettua maasta.
Alus poistettiin alusluettelosta vuonna 1924.
São Paulon metro

| Metropolitano de São Paulo |
| --- | --- |


Sijainti:  São Paulo, Brasilia
Avattu:  1972
Linjoja:  6
Liikennöitsijä(t):  Companhia do Metropolitano de São Paulo , ViaQuatro
  
Alstomin valmistama A96 -juna  Tamanduateín metroasemalla metrolinja 2:lla
São Paulon metro (port. Metropolitano de São Paulo, yleisesti Metrô) on metrojärjestelmä São Paulossa Brasiliassa. Metrojärjestelmä sisältää viisi linjaa ja on maan laajin.
Companhia do Metropolitano de São Paulo -metro perustettiin 24. huhtikuuta 1968. Kahdeksan kuukautta myöhemmin aloitettiin pohjoinen–etelä-linjan rakentaminen. Vuonna 1972 ensimmäinen junamatka tehtiin Jabaquaran ja Saúden metroasemien välillä. Kaupallinen toiminta aloitettiin Jabaquaran ja Vila Marianan välillä vuonna 1974.
Linjat

| Linja | Pääteasemat | Asemien lukumäärä | Avattu | Viimeisin laajennus | Pituus |
| --- | --- | --- | --- | --- | --- |
|  Linja 1 - Sininen  | Tucuruvi - Jabaquara | 23 | 1972 | 1998 | 20,2 km |
|  Linja 2 - Vihreä  | Vila Madalena - Vila Prudente | 14 | 1991 | 2010 | 14,6 km |
|  Linja 3 - Punainen  | Palmeiras-Barra Funda - Corinthians-Itaquera | 18 | 1979 | 1988 | 22 km |
|  Linja 4 - Keltainen  | Vila Sônia - Luz | 11 | 2010 | 2010 | 12,8 km |
|  Linja 5 - Liila  | Capão Redondo - Chácara Klabin | 17 | 2002 | 2002 | 8,4 km |
|  Linja 15 - Hopea (Monorail)  | Vila Prudente - Oratório (Ipiranga - Cidade Tiradentes) | 2 (18) | 2014 | 2014 | 23,8 km |
| Linja | Pääteasemat | Asemien lukumäärä | Avattu | Viimeisin laajennus | Pituus |
| --- | --- | --- | --- | --- | --- |
|  Linja 2 - Vihreä  | Vila Prudente - Via Dutra | 11 |  |  | 10 km |
|  Linja 6 - Oranssi  | Brasilândia - São Joaquim | 15 | - | - | 18 km |
|  Linja 16 - Violetti  | Cachoeirinha - Ipiranga | 10 |  |  | 9 km |
|  Linja 17 - Kulta (Monorail)  | São Paulo-Morumbi - Jabaquara | 20 |  |  | 21,5 km |
|  Linja 18 - Ruskea (Monorail)  | Tamanduateí - Estrada dos Alvarengas (Tamanduateí - Paço Municipal) | 13 |  |  | 15 km |
|  Linja 19 - Taivaansininen  | Zezinho Magalhães - Campo Belo | - |  |  | - |
|  Linja 20 - Vaaleanpunainen  | Lapa - Moema | 14 |  |  | 14 km |
Aiheesta muualla

Kuvia tai muita tiedostoja aiheesta São Paulon metro Wikimedia Commonsissa
São Paulon Metron kotisivut (Arkistoitu – Internet Archive). (englanniksi)
Sä osaat!

| Sä osaat! Erin |
| --- | --- | --- |

Studioalbumin tiedot
 Julkaistu: 7. kesäkuuta 2013
 Formaatti: CD, digitaalinen
 Tuottaja(t): Suvi Vainio & Vesa Anttila
 Tyylilaji: folk, pop
 Kesto: 36.25
 Levy-yhtiö: Warner Music Finland
Listasijoitukset
  Suomen virallinen lista: 1.
Erinin muut julkaisut
| Hunningolla 2011 | Sä osaat! 2013 | Seliseli 2016 |
Singlet albumilta Sä osaat!
 ”Ei taida tietää tyttö” Julkaistu: 15. toukokuuta 2013  ”Toiset mimmit” Julkaistu: 29. elokuuta 2013  ”Älä tule hyvä tyttö” Julkaistu: marraskuu 2013
Sä osaat! on Erinin 7. kesäkuuta 2013 julkaistu toinen sooloalbumi. Kaikki albumin kappaleet ovat Erinin itsensä sanoittamia ja säveltämiä. Tuottajina ovat toimineet debyyttialbumin tavoin Suvi Vainio ja Vesa Anttila. Albumi nousi ensimmäisellä listaviikollaan suoraan Suomen virallisen albumilistan ensimmäiseksi. Sä osaat! on myynyt vain viikko julkaisunsa jälkeen 27 594 kappaletta eli platinalevyyn oikeuttavan määrän. Sä osaat! pysyi pisimpään vuonna 2013 Suomen virallisen albumilistan ensimmäisellä sijalla, kahdeksan viikkoa.
Albumin ensimmäinen single ”Ei taida tietää tyttö” julkaistiin digitaalisesti 15. toukokuuta. Samana päivänä se sai myös radioensisoittonsa.
Kappaleet

Älä tule hyvä tyttö – 3.16
Ei taida tietää tyttö – 3.29
Toiset mimmit – 3.52
Laura tietää sen – 3.40
Väärä mies – 3.52
Mä kuulun tähän – 3.59
Kakkukahvit – 3.33
Annan maani pyöriä – 3.33
En sano – 3.52
Oisko se toi – 3.42
Arvostelut

Helsingin Sanomat: suopea
Rytmi:
Soundi:
Tapinocaninus

| Tapinocaninus |
| --- | --- |

 Permikausi Capitan-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Kladi::  †Tapinocephalia
Heimo::  †Tapinocephalidae
Suku::  †Tapinocaninus  Rubidge, 1991
Kaksiosainen nimi
 † Tapinocaninus pamelae  Rubidge, 1991 
Katso myös
   Tapinocaninus Commonsissa 
Infobox OKVirheellinen NIMI-arvo: 
Tapinocaninus (nimen merkitys: ”vaatimattomat kulmahampaat”) on sukupuuttoon kuollut permikaudella elänyt terapsidisuku. Sukuun luetaan yksi laji, Tapinocaninus pamelae.
Tapinocaninus oli suurikokoinen kasvinsyöjä tai kaikkiruokainen terapsidi, joka kuului Dinocephaliaan ja heimoon Tapinocephalidae. Sen kallo on noin 50 cm pitkä, ja kokonaispituus noin 3 metriä. Sen fossiileja on löydetty Etelä-Afrikasta.
Fylogenia

Cisneros et al., (2012):
Takalammi (Hämeenlinna)

| Takalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna (Kalvola)
Koordinaatit:  61°03′54″N, 24°01′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Oikolanjoen valuma-alue‎ (35.26)
Laskuoja:  oja Karvojanlampeen 
Järvinumero:  35.263.1.003
Mittaustietoja
Pinnankorkeus:  123,1  m tai 123  m 
Rantaviiva:  0,802 km 
Pinta-ala:  2,839  ha 
Saaria:  1
 fiTakalammi 
Takalammi  on Kanta-Hämeessä Hämeenlinnassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Takalammi on osa Myllyojan valuma-aluetta.
Maantietoa

Lampi on 300 metriä pitkä, 150 metriä leveä ja sen pinta-ala on 2,8 hehtaaria. Lammen vedenpinnan korkeus on 123,1 metriä meren pinnan yläpuolella ja sen rantaviivan pituus on 800 metriä. Lampi on selvästi pienempi kuin sitä ympäröivä kosteikko. Kosteikon lounaispuolelle jatkuu ojitettu ja pieni suoalue. Ojat on johdettu lammen suuntaan ja sen laskuoja laskee pohjoisessa sijaitsevaan Karvojanlampeen. Lammelle ei johda teitä ja se on muutenkin autio lukuun ottamatta entistä Takalammen maatilaa, joka sijaitsee lammesta katsoen luoteissuunnassa. Lammen luo johtaa metsätie Iittalasta.
Historiaa

Vuonna 1855–1856 julkaistussa Kalmbergin kartastossa ”Takalampi” oli piirretty pitemmäksi kuin nykyään, jos vertaa sitä ”Kurvalampeen” eli nykyiseen Karvojalampeen. Takalammia ympäröivät kosteikot saattavat olla lammen soistunutta ja ruohottunutta järvenrantaa, joka on voinut saada alkuunsa järvenlaskusta.
Taitoluistelu (lehti)

Taitoluistelu oli Suomen Taitoluisteluliiton virallinen jäsenlehti ja samalla Suomen ainoa taitoluistelun erikoisaikakauslehti. Kuudesti vuodessa ilmestyneen nelivärisen lehden koko oli 210 x 275 mm ja painomäärä noin 12 000 kappaletta. Lehden päätoimittajana vuodesta 1999 alkaen 20 vuoden ajan toimi Kaisa Viitanen.
Taitoluistelu lakkautettiin printtilehtenä toukokuussa 2019, ja sen seuraajana toimii verkkojulkaisu SkatingFinland.
Star Wars: Demolition

| Star Wars: Demolition |
| --- | --- |

Kehittäjä:  Luxoflux
Julkaisija:  LucasArts
Julkaistu:  12. marraskuuta 2000 (PlayStation) 19. marraskuuta 2000 (Dreamcast)
Lajityyppi:  toimintapeli
Pelimuoto:  yksinpeli, moninpeli
Alusta:  Sega Dreamcast, PlayStation
Lisää peliartikkeleitaVideopelien teemasivulla
Infobox OK : 
Star Wars: Demolition on Tähtien sodan maailmaan sijoittuva videopeli. Se julkaistiin PlayStationille 12. marraskuuta 2000 ja Sega Dreamcastille 19. marraskuuta 2000.
Hahmot ja alukset

Seuraavat hahmot ja alukset ovat käytettävissä pelissä.
Quagga -AAT
Aurra Sing - rakettireki
Malikili - Rancor
Boba Fett - rakettireppu
Wittin - STAP
Tia ja Ghia - lumikiituri
Lando Calrissian - skiff (?)
Pugwis - rakettireki
General Otto - AT-ST
Wade Vox - hiekkakiituri
Lobot - Cloudcar
Boussh - Kiituri
Darth Maul - sithkiituri
Sunnmørsalpene

| Sunnmørsalpene |
| --- | --- |
 Sunnmørsalpene-vuoristoa.
Maantiede
Sijainti:  Møre ja Romsdal,  Norja
Päävuoristo:  Skandit
Korkein kohta
Nimi:  Kvitegga
Korkeus meren-pinnan tasosta:  1 717 m
Sijainti:  Møre ja Romsdal,  Norja
Sunnmørsalpene on Sunnmøren piirikunnan alueella Norjassa sijaitseva Skandien vuoriston osa, joka koostuu lähinnä Hjørundfjorden-vuonon lähiympäristössä olevista huipuista. Sunnmørsalpeneen luettavat vuoret rajoittuvat enimmäkseen Voldan, Ørstan, Strandan ja Sykkylvenin kuntien alueelle.
Vuoriston osaan kuuluvista huipuista korkein on 1 717 metriä merenpinnan tasoa korkeammalle yltävä Kvitegga.
Vyöryt

Norjan viidestä suurimmasta tunnetusta kuolonuhreihin johtaneesta vyörystä kolme on sattunut Sunnmørsalpenen alueella, Hjørundfjordenin vuonolla.
28 henkeä kuoli lumivyöryssä Skylstadissa 16. helmikuuta 1679.
27 henkeä kuoli Valsetin lumivyöryssä
27 henkeä kuoli Otólan vuorelta tulleessa maanvyöryssä, joka kaatoi hääseuruetta kuljettaneet kolme venettä 1. tammikuuta 1770.
Vähemmän aikaa sitten on tapahtunut myös kaksi tragediaa.
19. helmikuuta 1968 ”Korsenina" tunnettu lumivyöry lähti liikkeelle Lissjedalshornetilta (1 310 m). Vyöry oli lähes 400 metriä leveä, kun se saavutti Risen. Vyöry murskasi 17 rakennusta. Risetunassa oli sinä päivänä 20 ihmistä, joista 11 hautautui lumimassan alle. Vanhempi aviopari sekä nelivuotias lapsi saivat surmansa.
23. marraskuuta 1971 maanviljelijät Ytre-Standalista ja Stavsetista olivat tekemässä viimeistä yritystään paimentaa vuohia, jotka olivat menneet ylös kukkulalle ennen talvisään muuttumista ankarammaksi. Yhdeksän miestä joutui lumivyöryyn Molaupin lumihangilla. Vuoripelastuskoirat pelastivat heistä kaksi, jotka jäivät henkiin. Miehistä seitsemällä ei kuitenkaan ollut enää eloonjäämismahdollisuuksia. Moni perhe menetti sekä isän että pojan.
Huippuja

| Nimi | Korkeus (m) | Korkeus (m) |
| --- | --- | --- |
| Kvitegga | 1 717 |  |
| Store Smørskredtind | 1 631 |  |
| Jakta | 1 588 |  |
| Råna | 1 586 |  |
| Slogen | 1 564 |  |
| Skårasalen | 1 542 |  |
| Hornindalsrokken | 1 529 |  |
| Kolåstinden | 1 432 |  |
| Ramoen tai Jønshornet | 1 419 |  |
| Nordre Sætretind | 1 365 |  |
| Mohns Topp | 1 340 |  |
| Saudehornet | 1 303 |  |
| Bladet | 1 300 |  |

Kolåstinden (1 432 m) nähtynä Follestaddalenista lokakuussa.
Vassdalstinden (1 277 m) nähtynä pohjoisesta.
Sætretindane-huippuja nähtynä Standaleidetista.
Slogen (1 564 m, kuvassa vasemmalla) nähtynä Hjørundfjorden-vuonolta
Aiheesta muualla

Kuvia tai muita tiedostoja aiheesta Sunnmørsalpene Wikimedia Commonsissa
Star Wars: Clone Wars

| Star Wars: Clone Wars |
| --- | --- |

Tyyli:  Animaatio
Kestoaika:  3–33min
Luoja(t):  Genndy Tartakovsky Henry Gilroy Hahmot George Lucas
Pääosissa:  Mat Lucas James Arnold Taylor Tom Kane Terrence C. Carson Corey Burton Anthony Daniels
Alkuperämaa:   Yhdysvallat
Alkuperäiskieli:  englanti
Verkko:   Cartoon Network
Esitetty:  7. marraskuuta 2003 – 25. maaliskuuta 2005
Jaksoja:  25
Tuotanto
Tuottaja(t):  Shareena Carlson Geraldine Symon
Vastaava(t) tuottaja(t):  George Lucas Genndy Tartakovsky Claudia Katz Rick McCallum Brian A. Miller
Ohjaaja(t):  Genndy Tartakovsky
Käsikirjoittaja(t):  Bryan Andrews Mark Andrews Darrick Bachman George Lucas Paul Rudish Genndy Tartakovsky
Tuotantoyhtiö(t):  Cartoon Network Studios Lucasfilm
Palkinnot
Voitetut:  Emmy (2004, 2005) Annie (2006)
Ehdokkuudet:  Saturn (2004) Annie (2005)
Aiheesta muualla
Virallinen sivusto
IMDb 
Star Wars: Clone Wars on yhdysvaltalainen lyhytanimaatiosarja, jonka loivat Genndy Tartakovsky, Henry Gilroy ja George Lucas. Sarjan tuotti Cartoon Network Studios ja siitä tehtiin yhteensä 25 jaksoa, jotka kestivät vaihtelevasti 3–12 minuuttia jaksoa kohden, yhteensä sarja kesti noin 127 minuuttia. Sarjan tapahtumat sijoittuvat Kloonien hyökkäyksen ja Sithin koston väliin.
Tammikuussa 2009 IGN-sivuston laatiman sadan parhaan animaatiosarjan listan mukaan Star Wars: Clone Wars oli sijalla 21. Sarja on voittanut Emmy-palkinnon vuosina 2004 ja 2005.
Star Wars: Clone Wars sai samankaltaisen tietokoneanimaatiosarjan, Star Wars: The Clone Wars vuonna 2008, jonka tuotti tällä kertaa Lucasfilm Animation. Lisäksi kesällä 2008 ilmestyi tietokoneanimoitu elokuva Star Wars: The Clone Wars.
Äänirooleissa

| 0 | 1 | 2 |
| --- | --- | --- |
|  Mat Lucas  | … |  Anakin Skywalker   |
|  James Arnold Taylor  | … |  Obi-Wan Kenobi   |
|  Tom Kane  | … |  Yoda   |
|  Terrence C. Carson  | … |  Mace Windu   |
|  Corey Burton  | … |  San Hill, kreivi Dooku   |
|  Anthony Daniels  | … |  C-3PO   |
|  Daran Norris  | … |  Durge, Ki-Adi-Mundi, Daakman Barrek   |
|  Kevin Michael Richardson  | … |  K'Kruhk   |
|  Cree Summer  | … |  Luminara Unduli   |
|  Tatyana Yassukovich  | … |  Barriss Offee   |
|  Grey DeLisle  | … |  Padmé Amidala, Shaak Ti, Asajj Ventress   |
|  André Sogliuzzo  | … |  kapteeni Typho   |
|  Nick Jameson  | … |  kansleri Palpatine   |
|  John DiMaggio  | … |  kenraali Grievous (jakso 20)   |
|  Richard McGonagle  | … |  kenraali Grievous (jaksot 21–25)   |
São Paulon katurata

| São Paulon katurata |
| --- | --- |

Sijainti:   São Paulo, Brasilia
Koordinaatit:  23°30′59″S, 46°38′50″W
Aikavyöhyke:  UTC−3
Valmistumisvuosi:  2010 2023 (Formula E)
FIA-luokitus:  3E
Ratatyyppi:  väliaikainen katurata
Radan pituus:  2,933 km
Mutkia:  14
Suurimmat tapahtumat:  Formula E (2023) IndyCar Series (2010–2013)
Formula E
Ensimmäinen ePrix:  2023
ePrix’itä ajettu:  1
Eniten voittoja:   Mitch Evans (1)
São Paulon katurata on väliaikainen katurata São Paulossa Brasiliassa. Radalla ajettiin vuosina 2010–2013 IndyCar Seriesin São Paulo Indy 300 osakilpailu. Rata otettiin uudelleen käyttöön vuonna 2023, kun paikalla ajettiin Formula E -sarjan São Paulon ePrix.
Historia

Vuosina 2010–2012 käytetty rata oli 4,081 kilometriä pitkä ja siinä oli 11 mutkaa. Viimeistä Indy 300 kilpailua varten rataa hieman muutettiin. Rata otettiin uudelleen käyttöön vuonna 2023 Formula E -sarjaa varten. Radassa on edelleen 11 mutkaa, mutta sen pituudeksi jäi 2,960 kilometriä. Rata käyttää osittain hyväkseen Anhembi Sambadromea, kaupungin suurinta ulkoareenaa.
Voittajat > Formula E

| Vuosi | Kuljettaja | Talli | Raportti |
| --- | --- | --- | --- |
| 2023 |  Mitch Evans | Jaguar Racing | Raportti |
Voittajat > IndyCar Series

| Vuosi | Kuljettaja | Talli | Raportti |
| --- | --- | --- | --- |
| 2010 |  Will Power | Penske Racing | Raportti |
| 2011 |  Will Power | Penske Racing | Raportti |
| 2012 |  Will Power | Penske Racing | Raportti |
| 2013 |  James Hinchcliffe | Andretti Autosport | Raportti |
Sri Lankan sisällissota

Sri Lankan sisällissota oli sarja väkivaltaisia levottomuuksia Sri Lankan hallituksen ja tamilisissien, jotka taistelivat itsenäisen tamilivaltion puolesta, välillä. Eripuraa oli esiintynyt maan itsenäistymisestä vuonna 1948 alkaen, mutta aseelliset välikohtaukset yleistyivät 1970-luvun lopussa. Sodan lasketaan kuitenkin yleisesti alkaneen 1983. Sodan alun jälkeen on noin 70 000 ihmistä saanut surmansa, ja monet joutuivat pakenemaan kotimaastaan.
Tausta

Tamilit ovat alkujaan kotoisin Intian eteläosista, nykyisen Tamil Nadun osavaltion lähiseuduilta. Britit toivat heitä Ceylonin saarelle vuodesta 1815 alkaen työskentelemään saaren kahvi-, tee- ja kookosplantaaseilla.
Tamilit ovat enimmäkseen hinduja, singaleesit lähinnä buddhalaisia.
Sota > Sodan alku

Liberation Tigers of Tamil Eelam (LTTE) perustettiin vuonna 1976. Vuonna 1983 kolmetoista sotilasta kuoli LTTE:n väijytyksessä, mikä johti laajoihin tamilivastaisiin mellakoihin, joissa kuoli satoja tamileita. Tästä alkoi varsinainen sisällissota.
Sota > Intian väliintulo

Intia puuttui sisällissotaan 1980-luvun lopulla, sillä sitä huolestutti Intiassa asuvien tamilien mahdolliset itsenäistymishalut. Intia toi vuonna 1987 Sri Lankaan rauhanturvajoukon, joka oli suurimmillaan 100 000 miestä, ja koetti pakottaa tamilitiikerit rauhaan. Painostus ei auttanut, ja Intia vetäytyi 1990 Sri Lankasta kärsittyään 1 155 miehen tappiot.
Sota > Aselepo

Norjan välityksellä solmittiin jouluna 2001 väliaikainen aselepo osapuolten välillä. 31. heinäkuuta 2006 tulitauko raukesi Tamilitiikerien syyttäessä hallitusta tulitauon rikkomisesta ja julistivat virallisesti sodan alkaneen.